EkBass/fiwiki-20250220-pages-articles huggingface dataset:
76\. kaartin ilmarynnäkködivisioona

76\. kaartin ilmarynnäkködivisioona on Venäjän maahanlaskujoukkojen divisioona, joka on osallistunut Mustan tammikuun tapahtumiin, ensimmäiseen ja toiseen Tšetšenian sotaan sekä Georgian sotaan. Divisioonaan kuului vuonna 2021 kolme maahanlaskurykmenttiä, tykistö- ja ilmatorjuntarykmentit, panssarivaunupataljoona ja kuljetus-, pioneeri- sekä tiedustelupataljoonat. Venäjän-Ukrainan sodassa divisioona on ollut mukana siviilien joukkomurhassa Butšassa. Syyskuussa 2022 saatujen tietojen mukaan 237. kaartin ilmarynnäkkörykmentti tuhoutui kaikkien sen sotilaiden kaaduttua tai haavoituttua taisteluissa. Ukrainan vastahyökkäyksessä syksyllä 2023 divisioona osallistui taisteluihin Kreminnassa, missä se kärsi raskaita tappioita, ja Zaporižžjan alueella. == Lähteet == Luokka:Divisioonat Luokka:Venäjän asevoimat
A. V. Dicey

Albert Venn Dicey (4. helmikuuta 1835, Lutterworth, Englanti – 7. huhtikuuta 1922, Oxford, Englanti) oli brittiläinen oikeustieteilijä. Hän toimi oikeustieteen professorina Oxfordin yliopistossa. Dicey vastusti useissa teoksissaan Irlannin home rule -liikettä. == Diceyn rule of law -oppi == Diceyn teos Introduction to the Study of the Law of the Constitution (1885) on saavuttanut sellaisen auktoriteettiaseman, että sen jopa katsotaan olevan osa Britannian valtiosääntöä.Tuori 2007, s. 224 Teoksellaan Dicey vakiinnutti rule of law -käsitteen aseman englantilaisessa valtiosääntödoktriinissa. Hän sisällytti rule of law -käsitteseen kolme ainesosaa tai merkitystä, joihin kuuluivat mielivaltaisen vallankäytön estäminen, yhdenvertaisuus lain edessä ja yksilöiden oikeuksien suojelu. Diceyn mukaan Englannin valtiosääntö oli induktiivinen eli se perustui yleisten tuomioistuinten soveltamaan yleiseen lakiin (common law). Yhdenvertaisuus lain edessä merkitsi, että kaikki yhteiskuntaluokat, mukaan lukien viranomaiset, kuuluivat yleisen lain ja yleisten tuomioistuinten toimivallan piiriin, ja yksilön oikeuksien suojelu perustui tuomioistuimissa käytettäviin oikeussuojakeinoihin. Dicey vertasi Englannin valtiosäännön rule of law -oppia mannereurooppalaisiin oikeusjärjestelmiin, joissa hänen mukaansa valtiosääntö oli deduktiivinen eli perustui perustuslakiin kirjattuihin abstrakteihin periaatteisiin, minkä vuoksi rule of law ei toteutunut niissä.Tuori 2007, s. 226–229 Diceyn teosta on seurannut hyvin laaja keskustelu rule of law -käsitteen sisällöstä ja Diceyn sille antamasta merkityksestäTuori 2007, s. 226, kuten esimerkiksi siitä, oliko rule of law Diceylle muodollinen vai aineellinen käsiteTuori 2007, s. 229. == Lähteet == * === Viitteet === Luokka:Brittiläiset juristit Luokka:Brittiläiset professorit Luokka:Brittiläiset oikeustieteilijät Luokka:Oxfordin yliopiston professorit Luokka:Vuonna 1835 syntyneet Luokka:Vuonna 1922 kuolleet
Salomon ritarikunta

Salomon ritarikunta oli Etiopian keisarikunnassa jaettu kunnianosoitus. Sen perusti maan viimeinen keisari Haile Selassie vuonna 1922, kun se erotettiin Salomon sinetin ritarikunnasta omaksi ritarikunnakseen. Sitä myönnettiin ainoastaan ulkomaalaisille valtionpäämiehille. Ritarikunnassa oli vain yksi luokka: * ritarikunnan nauha == Lähteet == Luokka:Etiopialaiset ritarikunnat Luokka:Etiopian keisarikunta
Laqueuille

Laqueuille on kunta Ranskassa Puy-de-Dômen departementissa Auvergne-Rhône- Alpesin alueella. Se sijaitsee noin 41 kilometriä Clermont-Ferrandin kaupungista lounaaseen. Laqueuille on 1 050 metrin korkeudessa sijaitseva vuoristokylä. Läheinen Monts Doren vuoristo tarjoaa retkeilijöille useita vaellusreittejä. Kunnan alueella on pidetty karjaa kesälaitumilla vuosisatojen ajan. Kesälaitumilla tehdystä juustosta kehittyi paikallinen Bleu de Laqueuille -juusto. Nykyään juusto valmistetaan osuuskunnissa tai maatiloilla. Vuodesta 1845 lähtien yli 200 hehtaaria kesälaitumia on metsitetty. Nykyään nämä metsät ovat siis jo noin 150 vuotta vanhoja. Tiedosto:Wikicheese Clermont-Ferrand - Bleu de Laqueuille 20220825-01.jpg |Bleu de Laqueuille ==Lähteet== ==Aiheesta muualla== Luokka:Puy-de-Dômen kunnat
Pierre Agostini

Pierre Agostini (s. 23. heinäkuuta 1941 Tunis, Ranskan Tunisia) on ranskalainen fyysikko, joka onnistui ensimmäisenä saamaan aikaan attosekuntien (sekunnin triljoonasosa, 10−18 s) kokoluokan valopulsseja. Hänet palkittiin 2023 Anne L’Huillier’n ja Ferenc Krauszin kanssa Nobelin fysiikanpalkinnolla. == Elämä ja ura == Agostini syntyi Ranskan Tunisiassa ja kävi koulunsa Ranskassa. Toisen asteen baccalauréat-tutkintonsa hän suoritti 1959 Ranskan asevoimien Prytanée national militaire -koulussa. Agostini opiskeli Aix- Marseillen yliopistossa. Alemman korkeakoulututikonnon hän suoritti fysiikasta 1961. Maisteriksi hän valmistui 1962 ja tohtoriksi 1968. Agostini työskenteli valmistutumisensa jälkeen vuoteen 2002 CEA Paris-Saclay -tutkimuslaitoksessa. Tuona aikana hän toimi vierailevana tutkijana Etelä-Kalifornian yliopistossa, AMOLF-tutkimuslaitoksessa ja Brookhavenin kansallislaboratoriossa. Ohion osavaltionyliopiston fysiikan professorin paikan hän sai 2005. Agostini kehitti vuonna 2001 pulssijunan Anne L’Huillier’n löytämän HHG-ilmiön avulla. Agostini oli ensimmäinen, joka pystyi supistamaan valopulssin pituuden attosekuntien pituuteen. Hänen pulssijunassaan pulssivat olivat 250 attosekunnin kestoisia, ja hänen ryhmänsä onnistui yhdistämään ultralyhyet ultraviolettipulssit infrapunavaloon ja näin luomaan interferenssikuvion, josta he pystyivät laskemaan pulssien pituuden. == Tunnustukset == Agostini palkittiin 2023 Nobelin fysiikanpalkinnolla Anne L’Huillier’n ja Ferenc Krauszin kanssa. Palkintoperusteluiden mukaan kolmikon tutkimustyö on mahdollistanut attosekuntien pulssien avulla elektronien liikkeen tutkimista. == Lähteet == Luokka:Ranskalaiset fyysikot Luokka:Ranskalaiset professorit Luokka:Nobelin fysiikanpalkinnon saajat Luokka:Vuonna 1941 syntyneet Luokka:Elävät henkilöt
Salomon sinetin ritarikunta

Salomon sinetin ritarikunta on etiopialainen ritarikunta. Se perustettiin vuonna 1874 keisari Johannes IV:n käskystä. Aluksi sitä myönnettiin vain keisarillisen perheen jäsenille sekä ulkomaalaisille valtionpäämiehille. Lisäksi sillä palkittiin sellaisia henkilöitä, jotka olivat ansioituneet palveluksessaan kruunulle. Nykyään jaetaan ainoastaan suurristiä. Ritarikunta jakautuu viiteen luokkaan, joihin nimitettävien henkilöiden määrä on rajoitettu seuraavasti: * suurristi (10 henkilöä) * suurupseeri (20) * komentaja (25) * upseeri (35) * ritari (45) Alkujaan ritarikunnassa oli vielä ylin luokka, mutta se erotettiin omaksi ritarikunnakseen vuonna 1922. == Lähteet == Luokka:Etiopialaiset ritarikunnat
Ernst-Wolfgang Böckenförde

Ernst-Wolfgang Böckernförde (19. syyskuuta 1930 – 24. helmikuuta 2019) oli saksalainen oikeustieteilijä ja Saksan perustuslakituomioistuimen tuomari. Böckenförde arvosteli Saksan perustuslakituomioistuimen omaksumaa oppia perusoikeuksista periaatenormeina, jotka lyövät lukkoon koko oikeusjärjestyksen perustavia arvoratkaisuja ja joiden vaikutus ulottuu kaikille oikeudenaloille. Tähän käsitykseen perusoikeuksista perunormeina perustuvat myös, perustuslakituomioistuimen niin ikään omaksumat, oppi perusoikeuksien horisontaalivaikutuksesta (saks. Drittwirkung) yksityisten välisiin suhteisiin ja oppi julkisen vallan perusoikeuksia koskevasta suojaamisvelvollisuudesta (saks. Schutzpflicht). Näiden kolmen opin vaikutuksesta niin lainsäätämisestä kuin perustuslakituomioistuimen lainkäytöstä on Böckenförden mukaan tullut yhä enemmissä määrin vain perusoikeuksien konkretisointia. Tämä johtaa yhtäältä lainsäätäjän aseman heikkenemiseen, sillä demokraattisissa prosesseissa tehtyjen poliittisten päätösten sijaan lainsäädäntö perustuu ennalta määrättyihin perusoikeusnormeihin, ja toisaalta perustuslakituomioistuimen aseman vahvistumiseen, sillä perusoikeuksien konkretisoinnin edellyttämälle perusoikeuksien keskinäiselle punninnalle ei ole voitu osoittaa objektiivisesti kontrolloitavia kriteerejä ja perusoikeuksien horisontaalivaikutus mahdollistaa valittamisen perustuslakituomioistuimeen monenlaisissa tapauksissa. Böckenförden mukaan tämä kehitys voidaan pysäyttää vain palaamalla alkuperäiseen liberalistiseen perusoikeuskäsitykseen, jonka mukaan perusoikeudet ovat julkiseen valtaan kohdistuvia vapausoikeuksia.Tuori 2007, s. 257–259 Böckenförden on katsottu saaneen vaikutteita Carl Schmittilta.Tuori 2007, s. 257 == Lähteet == * === Viitteet === Luokka:Saksalaiset oikeustieteilijät Luokka:Saksalaiset tuomarit Luokka:Vuonna 1930 syntyneet Luokka:Vuonna 2019 kuolleet
Saban kuningattaren ritarikunta

Saban kuningattaren ritarikunta on etiopialainen ritarikunta. Se perustettiin vuonna 1922 keisarinna Zauditun käskystä. Sitä alettiin kuitenkin jakaa vasta Haile Selassien noustua valtaan vuonna 1930. Alkujaan sitä jaettiin ainoastaan naisille. Ritarikunta lakkautettiin keisarikunnan myötä vuonna 1974, mutta maanpaossa elävä keisariperhe jakaa sitä edelleen, tosin vain suurristin osalta. Ritarikunta jakautuu viiteen luokkaan, joista jokaiseen on vain rajoitettu määrä paikkoja: * suurristi (15 henkilöä) * suurupseeri (25) * komentaja (35) * upseeri (45) * ritari (55) == Lähteet == Luokka:Etiopialaiset ritarikunnat Luokka:Naisille tarkoitetut ritarikunnat
Jabbi

Jakob ”jabbi” Nygaard (s. 23. heinäkuuta 2003) on tanskalainen Counter-Strike 2 -ammattilainen. Hänen nykyinen joukkueensa on Astralis. Jabbi on edustanut urallaan muun muassa joukkueita Heroic, Copenhagen Flames, Singularity ja GoldenGitte. Hänen uransa parhaimmat voitot ovat tulleet turnauksista BLAST Premier: Fall Finals 2022 ja BLAST Premier: Spring Final 2023. Jabbi saavutti HLTV TOP 20 Players -arvioinnissa sijan 15. vuonna 2023. Jabbi siirtyi marraskuussa 2023 Astralikseen joukkuekaverinsa stavnin kanssa. == Lähteet == Luokka:Tanskalaiset elektronisen urheilun ammattilaiset Luokka:Vuonna 2003 syntyneet Luokka:Elävät henkilöt
Saintongenbassetti

Saintongenbassetti (Basset Saintongeois) on sukupuuttoon kuollut ranskalainen koirarotu. == Alkuperä == Saintongenbassetti oli mahdollisesti bassettiroduista kaikkein vanhin, ja sen juuret ovat keskiajalla. Sen alkuperä on epäselvä: suosituimman teorian mukaan sen alkuperä olisi kääpiökokoisissa ajokoirissa; toisen mukaan se polveutuisi muista matalaraajaisista koirista kuten mäyräkoirasta tai corgista. Se kuoli sukupuuttoon noin 1800-luvun lopulla tai 1900-luvun alussa.Basset Saintongeois. Worldly Dogs. Haettu 3.10.2023. == Lähteet == Luokka:Ajokoirat Luokka:Ranskalaiset koirarodut Luokka:Sukupuuttoon kuolleet koirarodut
Ágios Ermólaos

Ágios Ermólaos (, myös Ágios Armólaos, Άγιος Αρμόλαος) on pieni Kreikan saari, joka kuuluu Pohjoisten Sporadien saariryhmään ja sijaitsee Skýroksen saaren koillisrannikon edustalla. Saaren pinta-ala on noin 0,009 neliökilometriä ja se on asumaton. Hallinnollisesti Ágios Ermólaos kuuluu Skýroksen kuntaan, Euboian alueyksikköön ja Keski-Kreikan alueeseen. Saari on saanut nimensä siellä olevasta pienestä Pyhälle Hermolaokselle omistetusta kirkosta. == Lähteet == Luokka:Pohjoiset Sporadit Luokka:Skýros
Atsítsa

Atsítsa () on pieni Kreikan saari, joka kuuluu Pohjoisten Sporadien saariryhmään ja sijaitsee Skýroksen saaren länsirannikolla Atsítsan kylän edustalla. Saaren pinta-ala on noin 0,04 neliökilometriä ja se on asumaton. Hallinnollisesti Atsítsa kuuluu Skýroksen kuntaan, Euboian alueyksikköön ja Keski-Kreikan alueeseen. == Lähteet == Luokka:Pohjoiset Sporadit Luokka:Skýros
Wilhelm Rasmussen

Wilhelm Robert Rasmussen (15. kesäkuuta 1879 Skien – 6. joulukuuta 1965 Oslo) oli norjalainen kuvanveistäjä. Hänen opettajiaan olivat muun muassa Brynjulf Bergslien ja Lars Utne. Rasmussen tunnetaan erityisesti rintakuvistaan sekä Nidarosin tuomiokirkkoon tekemistään patsaista. Hän toimi Valtion taideakatemian professorina vuosina 1921–1945. Rasmussen oli Nasjonal Samlingin jäsen, minkä vuoksi hänen uransa tyrehtyi toisen maailmansodan jälkeen. Trondheim - monument 01.jpg|Olav Tryggvasonin muistomerkki Trondheimissa. Domkirka statuer 48.jpg|Ristiinnaulittu Jeesus Nidarosin tuomiokirkon julkisivussa. WW2 Norway. Quisling bust by Rasmussen, Straffesak mot Quisling, Waffen-SS frontkjemper, etc. Justismuseet, Trondheim. 2019-03-07 B.jpg|Vidkun Quislingin rintakuva. Byste av Nikolai Nissen Paus.jpg|Nikolai Nissen Pausin rintakuva. ==Lähteet== ==Aiheesta muualla== Luokka:Norjalaiset kuvanveistäjät Luokka:Norjalaiset professorit Luokka:Vuonna 1879 syntyneet Luokka:Vuonna 1965 kuolleet
Diavátes (Sporadit)

Diavátes (, myös Diavatés, Διαβατές) on pienten Kreikan saarten ryhmä, joka kuuluu Pohjoisten Sporadien saariryhmään ja jonka saaret sijaitsevat Skýroksen saaren eteläpuolella. Saaret ovat asumattomia. Hallinnollisesti Diavátesin saaret kuuluvat Skýroksen kuntaan, Euboian alueyksikköön ja Keski-Kreikan alueeseen. == Saaret == Saariryhmän saaret ovat: Nimi Sijainti Pinta-ala (km²) (n.) 1 Mésa Diavátis (Μέσα Διαβάτης) 0,038 2 Éxo Diavátis (Έξω Διαβάτης) 0,019 3 Kefáli (Κεφάλι) eli Pláka (Πλάκα) 0,004 == Lähteet == Luokka:Pohjoiset Sporadit Luokka:Skýros
Diavátes

Diavátes (, myös Diavatés, Διαβατές) voi viitata seuraaviin saariryhmiin Kreikassa: * Diavátes, pienten saarten ryhmä Dodekanesian saariryhmässä lähellä Sýmiä * Diavátes, pienten saarten ryhmä Pohjoisten Sporadien saariryhmässä lähellä Skýrosta
Éxo Diavátis

Éxo Diavátis () on pieni Kreikan saari, joka kuuluu Pohjoisten Sporadien saariryhmään ja tarkemmin Diavátesin saariin, ja sijaitsee Skýroksen saaren eteläpuolella. Saaren pinta-ala on noin 0,019 neliökilometriä ja se on asumaton. Hallinnollisesti Éxo Diavátis kuuluu Skýroksen kuntaan, Euboian alueyksikköön ja Keski-Kreikan alueeseen. == Lähteet == Luokka:Pohjoiset Sporadit Luokka:Skýros
Kalogriá (Sporadit)

Kalogriá () eli Kotsíles (Κοτσίλες) eli Kotsoúli (Κοτσούλι) on pieni Kreikan saari, joka kuuluu Pohjoisten Sporadien saariryhmään ja sijaitsee Skýroksen saaren länsirannikolla Kyrá Panagián kylän edustalla. Saaren pinta-ala on noin 0,09 neliökilometriä ja se on asumaton. Hallinnollisesti Kalogriá kuuluu Skýroksen kuntaan, Euboian alueyksikköön ja Keski-Kreikan alueeseen. == Lähteet == Luokka:Pohjoiset Sporadit Luokka:Skýros
Lakkonísi

Lakkonísi () eli Boúves (Μπούβες) on pieni Kreikan saari, joka kuuluu Pohjoisten Sporadien saariryhmään ja sijaitsee Skýroksen saaren länsirannikon edustalla. Saaren pinta-ala on noin 0,016 neliökilometriä ja se on asumaton. Hallinnollisesti Lakkonísi kuuluu Skýroksen kuntaan, Euboian alueyksikköön ja Keski-Kreikan alueeseen. Saarta ei tule sekoittaa pohjoisempana sijaitseviin Lakkonísian saariin. == Lähteet == Luokka:Pohjoiset Sporadit Luokka:Skýros
Lakkonísia

Lakkonísia () on kahden pienen Kreikan saaren ryhmä, joka kuuluu Pohjoisten Sporadien saariryhmään ja jonka saaret sijaitsevat Skýroksen saaren länsirannikon edustalla. Saaret ovat asumattomia. Hallinnollisesti Lakkonísian saaret kuuluvat Skýroksen kuntaan, Euboian alueyksikköön ja Keski-Kreikan alueeseen. Saariryhmää ei tule sekoittaa etelämpänä sijaitsevaan Lakkonísin saareen. == Saaret == Saariparin saaret ovat: Nimi Sijainti Pinta-ala (km²) (n.) Ágios Fokás (Άγιος Φωκάς) 0,005 Tháleia(s) (Θάλεια(ς)) 0,004 == Lähteet == Luokka:Pohjoiset Sporadit Luokka:Skýros
Mésa Diavátis

Mésa Diavátis () on pieni Kreikan saari, joka kuuluu Pohjoisten Sporadien saariryhmään ja tarkemmin Diavátesin saariin, ja sijaitsee Skýroksen saaren eteläpuolella. Saaren pinta-ala on noin 0,038 neliökilometriä ja se on asumaton. Hallinnollisesti Mésa Diavátis kuuluu Skýroksen kuntaan, Euboian alueyksikköön ja Keski-Kreikan alueeseen. == Lähteet == Luokka:Pohjoiset Sporadit Luokka:Skýros
Malin kansallinen ritarikunta

Malin kansallinen ritarikunta () on malilainen kunniamerkki. Se perustettiin 31. toukokuuta 1963. Ritarikunnalla palkitaan vähintään 10 vuotta ansiokkaasti palvelleita sotilas- että siviiliviroissa. Saajan ei tarvitse olla Malin kansalainen, mutta ulkomaalaisille kunniamerkkiä myönnetään harvoin. Malin presidentti on ritarikunnan suurmestari. Kunniamerkkiä jaetaan viidessä luokassa: * suurristi * suurupseeri * komentaja * upseeri * ritari Ylennykset luokkien välillä tehdään aikaisintaan viisi vuotta nykyiseen luokkaan nimittämisestä. == Lähteet == Luokka:Malin kunniamerkit
Tšadin kansallinen ritarikunta

Tšadin kansallinen ritarikunta () on tšadilainen kunniamerkki, joka perustettiin vuonna 1960. Sitä myönnetään tunnustuksena tasavallan hyväksi tehdyistä teoista. Ritarikuntaan nimitettävän täytyy olla vähintään 40-vuotias ja hänellä täytyy olla takanaan väh. 15 vuoden ura. Suurristien määrä on rajoitettu 20 elävään henkilöön. Kunniamerkkiä jaetaan viidessä luokassa: * suurristi * suurupseeri * komentaja * upseeri * ritari Lisäksi kunniamerkkiin kuuluu ketju-luokka, jota ritarikunnan suurmestarina toimiva maan presidentti käyttää asemansa symbolina. == Lähteet == Luokka:Tšadin kunniamerkit
Luettelo Imerinan monarkeista

Imerinan monarkit olivat Madagaskarilla sijainneen Imerinan kuningaskunnan valtionpäämiehiä. Imerina viittaa myös Madagaskarin suurimpaan etniseen ryhmään, joka on lähtöisin saaren keskiosista. Etninen ryhmä tunnetaan myös nimellä Hova. Andrianampoinimerina perusti kuningaskunnalle pysyvän pääkaupungin, Antananarivon. Kuningaskunta lakkasi olemasta vuonna 1897, kun Ranska otti saaren haltuunsa. Imerinan monarkit eivät koskaan ehtineet yhdistää koko Madagaskarin saarta yhdeksi valtioksi. Viimeisen kuningattaren, Ranavalona III:n, seuraajaksi valittu prinsessa Marie-Louise Razafinkeriefo kuoli lapsettomana vuonna 1948. Hallitsijan titteli oli seuraava: "Jumalan armosta ja kansan tahdosta, Madagaskarin kuningatar, kansakunnan lakien suojelija". Hallitsijaa puhuteltiin tittelillä "Teidän majesteettinne". Kuninkaallisena palatsina toimi Ranavalona I:lle suunniteltu Antananarivon rova, jonne osa kuninkaallisista on myös haudattu. == Luettelo Madagaskarin monarkeista vuodesta 1810 lähtien == Kuva Nimi Suku Valtakausi Suhde edeltäjäänsä Radama I (Radama Suuri) Hova 1810 – 27. heinäkuuta 1828 - Ranavalona I Hova 27. heinäkuuta 1828 – 16. elokuuta 1861 vaimo Radama II Hova 16. elokuuta 1861 – 12. toukokuuta 1863 poika Rasoherina Hova 12. toukokuuta 1863 – 1. huhtikuuta 1868 vaimo Ranavalona II Hova 1. huhtikuuta 1868 – 13. heinäkuuta 1883 Radama II:n vaimo Ranavalona III Hova 13. heinäkuuta 1883 – 28. huhtikuuta 1897 veljentytär, Radama I:n lapsenlapsi Lähde: == Lähteet == *
Heikki Pakari

Heikki Juhani Pakari (s. 15. lokakuuta 1939 Ähtäri) on suomalainen eläköitynyt yritysjohtaja ja yrittäjä, joka on saanut kauppaneuvoksen arvonimen. Viitattu 4.10.2023. Pakari syntyi kauppias Ahti Pakarin ja Katri Hankolan perheeseen ja avioitui 1961 Leena Koskisen kanssa. Hän kävi kauppakoulun 1957–1959 ja suoritti Keskon esimiestutkinnon 1967. Pakari oli Keskon Porin varaston tuoretavaraosaston hoitaja ja kuljetusten järjestäjä 1960–1961 ja varastopäällikkö Lappeenrannassa 1961–1962 ja Rakennustoimisto K. N. Koskinen Oy:n prokuristi Seinäjoella 1962–1964. Keskon liikkeenhoidon neuvoja, kauppapaikka-asioiden hoitaja ja luottopäällikkö Myllymäellä, Seinäjoella Pakari oli 1964–1971 ja Uudenmaan konttorin apulaisosastopäällikkö 1971–1972. Pohjanmaan Sato Oy:n toimitusjohtajaksi hän siirtyi 1972. Pakari oli myös useiden liikeyritysten perustaja ja osakas, kuten Air Botnia, Seinäjoen Talokeskus Oy, Pakarin Autotalo Oy, VM-Kone Oy ja Finnish Commuter Airlines Oy. Hänellä on lisäksi ollut monia liike-elämän ja muita luottamustehtäviä. Kauppaneuvoksen arvonimen Pakari sai 1990. == Lähteet == Luokka:Suomalaiset yritysjohtajat Luokka:Suomalaiset yrittäjät Luokka:Kauppaneuvokset Luokka:Vuonna 1939 syntyneet Luokka:Elävät henkilöt
Pakari

Pakari on sukunimi, joka on muun muassa seuraavilla suomalaisilla henkilöillä: * Heikki Pakari (s. 1939), yritysjohtaja ja yrittäjä, kauppaneuvos * Mikko Pakari (s. 1995), moottoriurheilija ==Katso myös== * Pirjon Pakari, suomalainen leipomo
Evje

Evje on taajama Evje og Hornnesin kunnassa Agderin läänissä Norjassa ja kuntansa hallinnollinen keskus. Sen pinta-ala on 3,5 neliökilometriä ja asukasluku 2 506 vuonna 2022. Evje oli itsenäinen kunta vuoteen 1960 saakka. Evje tunnetaan myös Flåtin nikkelikaivoksesta (1872–1946), joka oli lyhyen aikaa maailman ja useita vuosia Euroopan suurin nikkelikaivos. ==Kuvia== Evje kirke (2011).jpg|Evjen kirkko on vuodelta 1891. ==Lähteet== ==Aiheesta muualla== *Flåtin nikkelikaivos (pdf) Luokka:Evje og Hornnes Luokka:Norjan taajamat Luokka:Norjan entiset kunnat
Turun Seutusanomat

Turun Seutusanomat on Turun seudulla ilmestyvä maksuton paikallislehti, jota julkaisee ML-Mediat Oy. Lehti ilmestyy internetissä sekä painettuna kolmena eri versiona: Turun Seutusanomat keskusta, Turun Seutusanomat itä ja Turun Seutusanomat länsi. Turun Seutusanomat ilmestyy kahden viikon välein ja sen jakelu vuonna 2023 oli 126 222 kappalettaTurun Seutusanomat mediakortti 2023 tehden siitä alueensa suurimman ja kattavimman yksittäisen julkaisun, joka toimii itsenäisesti ilman suurten konsernien taustatukea. Turun Seutusanomat on Uutismedian liiton jäsen. == Historia == Vuonna 1994 aloitettiin Kaupunkiuutiset-lehden julkaisu, joka vuoden 2016 alusta alkaen jatkoi nimeä Turun Seutusanomat länsi. Toinen lehti, Turun Seutusanomat itä, oli nimeltään Kaarinan Uutiset vuosina 2009–2015. Lisäksi vuoden 2020 alussa perustettiin Turun Seutusanomat keskusta, joka lehden nimen mukaisesti kattaa Turun keskustan lisäksi seuraavat alueet: Ruissalo, Iso-Heikkilä, Martti, Vähäheikkilä, Korppolaismäki, Uittamo, Yliopistonmäki, Luolavuori, Vasaramäki ja Hirvensalo-Kakskerta. == Lähteet == Luokka:Suomalaiset paikallislehdet Luokka:Turun media
KSCERATO

Kaike ”KSCERATO” Cerato (s. 12. syyskuuta 1999) on brasilialainen Counter- Strike 2 -ammattilainen. Hän on edustanut vuodesta 2018 FURIA Esportsia. FURIA saavutti KSCERATO riveissään tärkeimmän voittonsa syyskuussa 2020, kun se voitti ESL Pro League Season 12: North America -turnauksen. Muita merkittäviä voittoja joukkue on ansainnut turnauksista ESEA Season 31: Global Challenge, Arctic Invitational 2019, DreamHack Masters Spring 2020: North America, Elisa Invitational Summer 2021 ja PGL Major Antwerp 2022: American RMR. == Saavutukset == * Sija 7. parhaan brasilialaisen pelaajan arvioinnissa vuonna 2018 / DRAFT5. * Sija 18. HLTV TOP 20 -arvioinnissa vuonna 2020. * Sija 15. HLTV TOP 20 -arvioinnissa vuonna 2021. * Sija 9. HLTV TOP 20 -arvioinnissa vuonna 2022. * Sija 19. HLTV TOP 20 -arvioinnissa vuonna 2023. == Lähteet == Luokka:Brasilialaiset elektronisen urheilun ammattilaiset Luokka:Vuonna 1999 syntyneet Luokka:Elävät henkilöt
Agostini

Agostini on muun muassa seuraavien henkilöiden sukunimi: * Carlo Agostini (1888–1952), italialainen katolinen piispa * Giacomo Agostini (s. 1942), italialainen ratamoottoripyöräilijä * Lodovico Agostini (1534–1590), italialainen säveltäjä, laulaja, pappi ja tiedemies * Pierre Agostini (s. 1941), ranskalainen fyysikko, Nobelin fysiikanpalkinnon saaja * Pietro Simone Agostini (1635–1680), italialainen säveltäjä * Riccardo Agostini (s. 1994), italialainen moottoriurheilija.
IM (pelaaja)

Ivan ”iM” Mihai (s. 29. heinäkuuta 1999) on romanialainen Counter-Strike 2 -ammattilainen. Hän on edustanut Natus Vincere -joukkuetta sen laajimman joukkuemuutoksen jälkeen kesäkuusta 2023. Counter-Strikeen keskittynyt HLTV valitsi hänet ensimmäisenä romanialaispelaajana maailman 20 parhaan pelaajan joukkoon vuonna 2024. Mihai sijoittautui toiseksi viimeisestä Counter-Strike: Global Offensiven major-turnauksesta, BLAST Paris Majorista toukokuussa 2023 vanhan joukkueensa GamerLegionin kanssa. Hän oli finaalissa Team Vitalityä vastaan joukkueensa paras 0,95 keskiarvollaan. Seuraavan merkittävän hopeansa hän sai lokakuun alussa ESL Pro League Season 18 -turnauksesta NaVin kanssa. NaVi voitti ensimmäisen Counter-Strike 2:n major-turnauksen, PGL Major Copenhagenin maaliskuussa 2024. Mihain keskiarvo oli finaalissa FaZe Clania vastaan joukkueen toisiksi alhaisin 0,95. Mihai sai uransa ensimmäisen MVP- palkinnon lokakuussa 2024 IEM Rio 2024 -turnauksesta, ja se oli myös historian ensimmäinen romanialaispelaajalle myönnetty MVP. == Saavutukset == * HLTV-MVP / IEM Rio 2024 * Sija 16. HLTV TOP 20 -arvioinnissa vuonna 2024. == Lähteet == Luokka:Romanialaiset elektronisen urheilun ammattilaiset Luokka:Vuonna 1999 syntyneet Luokka:Elävät henkilöt
EA Sports FC 24

EA Sports FC 24 on EA Vancouverin ja EA Romanian kehittämä ja Electronic Artsin julkaisema urheilupeli. Se julkaistiin Microsoft Windowsille, Nintendo Switchille, PlayStation 4:lle ja Xbox Onelle, PlayStation 5:lle ja Xbox Series X ja Series S:lle 29. syyskuuta 2023. Peli on EA:n ensimmäinen EA Sports FC- pelisarjan peli Kansainvälisen jalkapalloliiton Fifa-nimen lisenssin päättymisen jälkeen. Pelin Ultimate Team -pelimuodossa on ensimmäistä kertaa mukana naispelaajia. == Pelin nimi == Electronic Arts ei uusinut enää Kansainvälisen jalkapalloliiton kanssa tehtyä lisenssiä, joka oikeuttaa Fifa- nimen käyttöön. New York Timesin tietojen mukaan Kansainvälinen jalkapalloliitto pyysi joka neljäs vuosi yli miljardi dollaria nimen käyttöoikeuden jatkosta. EA:n toimitusjohtaja Andrew Wilson on sanonut Fifan olevan vain "neljä kirjainta pelikotelon kannessa". == Lähteet == == Aiheesta muualla == * Viralliset verkkosivut Luokka:Vuoden 2023 videopelit Luokka:FIFA- pelit Luokka:Windows-pelit Luokka:Xbox One -pelit Luokka:Nintendo Switch -pelit Luokka:PlayStation 4 -pelit Luokka:PlayStation 5 -pelit Luokka:Xbox Series X- ja Series S -pelit
NAF (pelaaja)

Keith ”NAF” Markovic (s. 24. marraskuuta 1997) on kanadalainen Counter-Strike 2 -ammattilainen. Hän on edustanut helmikuusta 2018 Team Liquidia. Liquidin lisäksi NAF on pelannut joukkueissa Luminosity, ELEVATE, Conquest, OpTic Gaming ja Renegades. Hän saavutti uransa parhaimman voiton OpTicin riveissä joulukuussa 2016 turnauksesta ELEAGUE Season 2. Liquidin riveissä paras voitto on tullut turnauksesta ESL Pro League Season 9 - Finals kesäkuussa 2019. == Lähteet == Luokka:Kanadalaiset elektronisen urheilun ammattilaiset Luokka:Vuonna 1997 syntyneet Luokka:Elävät henkilöt
Jimpphat

Jimi ”Jimpphat” Salo (s. 9. syyskuuta 2006) on suomalainen Counter-Strike 2 -ammattilainen. Hän on edustanut heinäkuusta 2023 lähtien Mouzia. Hänet luettiin maailman 20 parhaan pelaajan joukkoon vuonna 2024. == Ura == Mouz voitti ESL Pro League Season 18:n lokakuussa 2023 ja Season 19:n toukokuussa 2024. Salo tuli Mouzin kanssa viidenneksi ensimmäisestä Counter-Strike 2:n major-turnauksesta maaliskuussa 2024. Salo oli erittäin kovassa vireessä, kun Mouz sai hopeaa IEM Chengdu -turnauksesta huhtikuussa. FaZe voitti Mouzin 2–0 ja Mouz ansaitsi tappiorahoja vajaa 40 000 euroa. Hän on pelannut urallansa myös joukkueissa IQUE, NYYRIKKI, SJ ja Conquer. Hän on niin ikään Counter- Strike-ammattilaisen Jere ”sergej” Salon pikkuveli. Salo valittiin Counter- Strikeen keskittyneen HLTV-sivuston mukaan maailman 17. parhaaksi Counter- Strike 2 -pelaajaksi. Hän sai tunnustusta tasaisesta menestyksestä myös kovatasoisimmissa turnauksissa ja oli vuoden ajan joukkueelleen erittäin tärkeä pelaaja. Kritiikkiä hän sai areenapeliensä heikommasta menestyksestä. == Saavutukset == * Sija 17. HLTV TOP 20 -arvioinnissa vuonna 2024. == Lähteet == Luokka:Suomalaiset elektronisen urheilun ammattilaiset Luokka:Vuonna 2006 syntyneet Luokka:Elävät henkilöt
Würth Elektro

Würth Elektro (virallinen nimi Würth Elektronik Oy) on suomalainen sähkötukku, joka on osa maailmanlaajuista Würth-konsernia. Yrityksen pääkonttori sijaitsee Nurmijärvellä Karhunkorvessa, ja sillä on laaja Center-verkosto ympäri Suomea. Yritys perustettiin vuonna 1975. Würth Elektro on erikoistunut sähkötarvikkeiden myyntiin alan ammattilaisille. Sen valikoimaan kuuluvat myös kiinnitystarvikkeet pienteollisuuden tarpeisiin, ja se markkinoi Würth Elektronik Oy:n nimissä konsernin omia pienelektroniikkakomponentteja. Würth Elektro asiakasryhmiä ovat sähköurakoitsijat, teollisuusyritykset ja julkinen sektori. Luokka:Suomalaiset teollisuusyritykset
Kovač

Kovač tai Kováč on muun muassa seuraavien henkilöiden sukunimi: * Igor Kováč (s. 1969), slovakialainen pika-aitajuoksija * Michal Kováč (1930–2016), Slovakian presidentti 1993–1998 * Michal Kováč nuorempi, Slovakian presidentti Michal Kováčin poika, ihmisryöstön uhri * Nemanja Kovač, HuNter- (s. 1996), bosnialainen Counter-Strike: Global Offensive -pelaaja * Niko Kovač (s. 1971), kroatialainen jalkapalloilija ja valmentaja * Nikola Kovač, NiKo (s. 1997), bosnialainen Counter-Strike: Global Offensive -pelaaja * Radoslav Kováč (s. 1979), tšekkiläinen jalkapalloilija * Robert Kovač (s. 1974), kroatialainen jalkapalloilija ja valmentaja * Tinkara Kovač (s. 1978), slovenialainen laulaja == Kuvitteellisia henkilöitä == * Luka Kovač, televisiosarjassa Teho- osasto
Horizon Ignited

Horizon Ignited on suomalainen melodista death metallia soittava yhtye. Yhtyeen perustivat kitaristit Johannes Mäkinen ja Vili Vottonen Kouvolassa vuonna 2017. Yhtye on urallaan julkaissut kaksi studioalbumia, After The Storm vuonna 2019 ja Towards The Dying Lands vuonna 2022, sekä kuusi albumia edeltänyttä digitaalista singleä. Yhtye julkaisi After The Stormin omakustanteisena albumina aluksi pelkästään suoratoistopalveluihin. Albumin ensimmäinen single, Joulukuussa 2018 julkaistu Equal In Death, oli samalla yhtyeen ensimmäinen julkinen ulostulo. Alkuvuodesta 2022 Horizon Ignited solmi levytyssopimuksen saksalaisen Nuclear Blastin kanssa, joka julkaisi yhtyeen toisen studioalbumin Towards The Dying Landsin 1. heinäkuuta 2022.https://www.nuclearblast.com/eu/album/towards-the-dying-lands Albumista julkaistiin tavallisen CD- ja vinyylipainoksen lisäksi myös rajattu 300 kappaleen erä Gold Marble vinyylialbumeita. Albumin julkaisua seurasi kaksi Euroopankiertuetta mm. Hypocrisyn, Soilworkin, Kataklysmin ja Septicfleshin kanssa. https://www.kouvolansanomat.fi/paikalliset/5372632https://www.kouvolansanomat.fi/paikalliset/5820055 == Jäsenet == Yhtyeen kokoonpano on pysynyt perustamisesta asti pitkälti muuttumattomana. Heinäkuussa 2021 yhtye ilmoitti alkuperäisen basistin Ville Nikanderin jättävän yhtyeen, ja nosti uudeksi basistikseen Jukka Haaralan. ==== Nykyiset jäsenet ==== * Johannes Mäkinen – kitara (2017–) * Vili Vottonen – kitara (2017–) * Jiri Vanhatalo – rummut (2017–) * Miska Ek – koskettimet (2017–) * Okko Solanterä – laulu (2018–) * Jukka Haarala – basso (2021–) ==== Entiset jäsenet ==== * Ville Nikander – basso (2017–2021) == Diskografia == ==== Towards The Dying Lands (2022) ==== #Beyond Your Reach #Servant #Towards the Dying Lands (feat. Markus Vanhala) #End of the Line #Guiding Light #Reveries #Aching Wings #Death Has Left Her Side #Fall Apart #Eventide of Abysmal Grief #Carry Me (vinyyliversion bonusraita) ==== After The Storm (2019) ==== #Home #Equal in Death #Plague of Dreams #Burning Man #Under the Bloodmoon #Blame My Name #Fire & Glow #Flesh #Through the Dark #Fall with Me #Leviathan == Lähteet == == Aiheesta muualla == * Metal Archives Luokka:Suomalaiset melodisen death metalin yhtyeet
Sophia Di Martino

Sophia Di Martino (s. 15. marraskuuta 1983 Attenborough, Englanti)Sophia Di Martino, Rotten Tomatoes, viitattu 4.10.2023. on englantilainen näyttelijä. Hänet tunnetaan parhaiten Sylvien roolista Marvel Cinematic Universeen kuuluvassa televisiosarjassa Loki. == Filmografia == === Elokuvat === Vuosi Suomenkielinen nimi Alkuperäinen nimi Roolihahmo 2019 Yesterday Yesterday Carol === Televisiosarjat === Vuodet Suomenkielinen nimi Alkuperäinen nimi Roolihahmo 2009-2011 Sairaalaelämää Casualty Polly Emmerson 2021–2023 Loki Loki Sylvie == Lähteet == Luokka:Englantilaiset näyttelijät Luokka:Vuonna 1983 syntyneet Luokka:Elävät henkilöt
Moungi Bawendi

Moungi G. Bawendi (s. 15. maaliskuuta 1961 Pariisi, Ranska) on kemisti ja erikoistunut kvanttipisteiden tutkimukseen. Bawendi sai Nobelin kemianpalkinnon yhdessä Louis Brusin ja Aleksei Jekimovin kanssa vuonna 2023. Tieto vuoti julkisuuteen ennen sen virallista julkistamista. Bawendi suoritti Bachelor of Arts -tutkinnon Harvardin yliopistossa vuonna 1982. Jatko- opintonsa hän suoritti Chicagon yliopistossa ja valmistui filosofian tohtoriksi 1988. Heti tämän jälkeen Bawendi aloitti Louis Brusin tutkimusryhmässä Bell Laboratoriesissa ja oli siellä vuoteen 1990. Samana vuonna hän siirtyi MIT:hen ja on ollut kemian Lester Wolfe -professori vuodesta 1996 alkaen. Bawendi aloitti kvanttipisteiden synteesimenetelmien kehittämisen Brusin alaisuudessa. Tutkimusongelmana oli erityisesti riittävän korkealaatuisten nanokoon materiaalikiteiden valmistaminen. Vuonna 1993 Bawendi tutkimusryhmineen julkaisi toimivan menetelmän kadmiumselenidikvanttipisteiden valmistamiseen. Menetelmässä kuumaan heksaaniin lisätään neulalla kadmiumin ja seleenin organometalliyhdisteitä, jotka reagoivat muodostaen kadmiumselenidiä. Reagenssilisäyksen vuoksi lämpötila laskee ja kiteiden muodostuminen alkaa. Liuosta uudelleen kuumentamalla ja jäähdyttämällä voidaan kiteiden kokoa säätää halutuksi. Bawendin tutkimuskohteita ovat kvanttipisteiden synteesin lisäksi magneettisten nanohiukkasten ominaisuuksien tutkimus sekä kvanttipisteiden ja nanohiukkasten sovellutukset elektroniikassa ja lääketieteellisessä kuvantamisessa. Bawendi on ollut Yhdysvaltain kansallinen tiedeakatemian jäsen vuodesta 2007. Bawendille on myönnetty tutkimustyöstään tunnustuksia, kuten Coblentz Award 1997, Ernest Orlando Lawrence Award 2006 ja American Chemical Societyn tunnustus kolloidikemian tutkimuksesta 2010. ==Lähteet== Luokka:Ranskalaiset kemistit Luokka:Yhdysvaltalaiset kemistit Luokka:Ranskalaiset professorit Luokka:Yhdysvaltalaiset professorit Luokka:Tunisialaiset henkilöt Luokka:Nobelin kemianpalkinnon saajat Luokka:Vuonna 1961 syntyneet Luokka:Elävät henkilöt Luokka:Tunisian tiede ja tekniikka
Barkley L. Hendricks

Barkley Leonnard Hendricks (16. huhtikuuta 1945 Philadelphia, Pennsylvania, Yhdysvallat – 18. huhtikuuta 2017 New London, Connecticut) oli yhdysvaltalainen muotokuvataiteilija ja valokuvaaja. Hänen teoksiensa inspiraationa olivat populaarimusiikki, kulttuuri ja urheilu. Hendricksin maalaukset kertoivat laajalti mustien ihmisten identiteetistä. Hän opiskeli Pennsylvanian kuvataideakatemiassa, josta jatkoi Yalen yliopistoon. Sieltä hän valmistui vuonna 1972. == Lähteet == == Aiheesta muualla == Luokka:Yhdysvaltalaiset taiteilijat Luokka:Yhdysvaltalaiset valokuvaajat Luokka:Vuonna 1945 syntyneet Luokka:Vuonna 2017 kuolleet
Novikovin huvila

Novikovin huvila on Terijoella sijaitseva huvila, joka on rakennettu vuonna 1914. Suomen itsenäistyttyä huvila tunnettiin Terijoen upseerikerhona ja talvisodan aikana se toimi Terijoen hallituksen kokousspaikkana. Novikovin huvila sijaitsee Terijoen keskustassa 1,15 hehtaarin kokoisella tontilla vajaan kilometrin päässä Suomenlahden rannasta. Jugendtyylisen rakennuksen suunnittelijaa ei tunneta. Kaksikerroksisen päärakennuksen ja puiston ohella kokonaisuuteen kuuluvat kaksikerroksinen talousrakennus, sauna- ja allasosasto, kasvihuone sekä huvimaha uima-altaineen. Huvila on kuulunut Venäjän valtion kulttuuriperintökohteiden luetteloon vuodesta 2001 lähtien. == Historia == Terijoen huvilayhdyskuntaan kuuluneen huvilan rakennutti Pietarin Valtiollisessa aatelis-maapankissa työskennellyt kuvernementtisihteeri Ivan Novikov. Hän hankki Terijoen Keskikylästä kaksi palstatilaa, joiden maille huvila valmistui 1914. Nimineuvoksen arvon saaneen Novikovin vaiheista Venäjän vallankumouksen jälkeen ei tiedetä, mutta lokakuussa 1917 huvila siirtyi liikemies Ivan Lassmannin omistukseen, joka vuokrasi sen 1923 Kannaksen rajavartioston esikunnaksi. Vuonna 1927 rakennuksen osti apteekkari Uno Hagberg. Vuotta myöhemmin everstiluutnantti Hjalmar Siilasvuo hankki sen Hagbergin konkurssipesältä Puolustusvoimille ja perusti huvilaan komentamansa Polkupyöräpataljoona 1:n upseerikerhon. Talvisodan sytyttyä huvilassa kokoontui Terijoen hallitus ja se toimi myös sotasairaalana. Jatkosodan aikana rakennuksessa toimivat 18. divisioonan ja JR 48:n esikunnat. Sodan jälkeen huvila oli NKP:n Kurortin piirin toimeenpanevan komitean käytössä ja vuodesta 1959 lähtien Lenizdat-kustantamon kirjailijaresidenssinä ja henkilökunnan lomanviettopaikkana sekä pioneerien leirikeskuksena. Neuvostoliiton hajottua huvila jäi tyhjilleen ja pääsi pahoin rapistumaan, kunnes se myytiin huutokaupassa syksyllä 2010. Yhtenä kaupungin maamerkkinä pidetyn rakennuksen myyminen aiheutti parranpärinää, jolloin kauppaehtoihin lisättiin purku- ja uudisrakennuskielto. Tämän johdosta ainakin yksi potentiaalinen ostajakandidaatti vetäytyi. Huutokaupan voitti lopulta moskovalainen Vladimir Savin, joka maksoi huvilasta 27 miljoonaa ruplaa eli noin 670 000 euroa. Huvilaa alettiin kunnostamaan Pietarin kulttuurihistoriallisten kohteiden valvontaviraston tarkassa valvonnassa vuonna 2013 ja remontti valmistui 2021. Syksyllä 2023 huvila on jälleen myynnissä. == Lähteet == == Aiheesta muualla == Luokka:Terijoki
Ikinä (albumi)

Ikinä on Ikinä-yhtyeen kolmas studioalbumi, joka julkaistiin 27. lokakuuta 2023 levymerkillä Ikinä Records. Rituaali-kappaleeseen on tehty Kristian Setälän ohjaama musiikkivideo. ==Kappaleet== # # # # # # # # # # # # == Lähteet == Luokka:Vuoden 2023 albumit Luokka:Suomalaiset metallialbumit
Louis Brus

Louis E. Brus (1943 Cleveland, Ohio, Yhdysvallat) on yhdysvaltalainen kemisti ja erikoistunut nanomateriaalien tutkimukseen. Brus sai Nobelin kemianpalkinnon yhdessä Moungi Bawendin ja Aleksei Jekimovin kanssa vuonna 2023. Tieto vuoti julkisuuteen ennen sen virallista julkistamista. Brus syntyi Clevelandissa, mutta muutti perheensä kanssa useita kertoja ympäri Yhdysvaltojen Keskilänttä. Luonnontieteistä hän kiinnostui ollessaan high school -oppilas. Brus sai Yhdysvaltain merivoimien stipendin ja aloitti opinnot Ricen yliopistossa vuonna 1961 ja valmistui 1965. Samana vuonna hän aloitti jatko-opinnot Columbian yliopistossa. Brusin vuonna 1969 hyväksytty väitöskirja käsitteli natriumjodidin fotodissosiaatiota. Vuosina 1969-1973 Brus oli tutkijana merivoimien tutkimuskeskuksessa United States Naval Research Laboratoryssa. Vuonna 1973 hän siirtyi Bell Laboratoriesiin, missä hän toimi tutkijana vuoteen 1996 saakka. Bell Laboratoriesissa hän tutki erityisesti puolijohdemateriaaleja. Moungi Bawendi oli post doc -tutkijana Brusin ryhmässä 1988-1990\. Brus sai professorin viran Columbian yliopistossa 1996 ja on nykyään emeritusprofessori. Brus tutki nanohiukkasia, ja vuonna 1983 hän havaitsi tutkimusryhmineen, että muutaman nanometrin kokoiset kolloidiset kadmiumsulfidihiukkaset virittyivät eri tavoin kuin suuremmat hiukkaset. Brus esitti tämän johtuvan elektrostaattisista kvanttivuorovaikutuksista ja kehitti matemaattisen mallin hiukkaskoon ja viritystilojen riippuvuksista. Columbian yliopistossa Brus jatkoi puolijohdenanomateriaalien tutkimista. Brus on ollut Yhdysvaltain kansallinen tiedeakatemian jäsen vuodesta 2004. Hän on saanut useita tunnustuksia, joihin kuuluvat Kavli Prize (2008), NAS Award (2010), Bower Award and Prize for Achievement in Science (2012) ja Welch Foundation Award (2013). ==Lähteet== Luokka:Nobelin kemianpalkinnon saajat Luokka:Yhdysvaltalaiset kemistit Luokka:Yhdysvaltalaiset professorit Luokka:Vuonna 1943 syntyneet Luokka:Elävät henkilöt
Matt Gaetz

Matt Gaetz (s. 7. toukokuuta 1982 Hollywood, Florida, Yhdysvallat) on yhdysvaltalainen republikaanipoliitikko. Hän on edustanut Floridan osavaltion 1. vaalipiiriä Yhdysvaltain edustajainhuoneessa tammikuusta 2017 asti. Gaetz oli Floridan osavaltion edustajainhuoneen jäsen vuosina 2010–2016. ==Ura== Matt Gaetz seurasi isäänsä politiikkaan ja nousi vuonna 2010 Floridan osavaltion edustajainhuoneeseen. Siellä ollessaan hän tuki perinteisiä republikaanien lakialoitteita, kuten kuolemaantuomittujen vankien teloitusten nopeuttamista. Vuonna 2016 hän päätti pyrkiä Yhdysvaltain edustajainhuoneeseen ja voitti vaalit. Gaetz on luonut itsestään brändin kovan linjan oikeistolaisena ja uskollisena Donald Trumpin tukijana. Gaetz uskoo Yhdysvaltain presidentivaaleissa 2020 tapahtuneen petoksia. Matt Gaetz oli johtavassa asemassa Kevin McCarthyn edustajainhuoneen puhemieheksi valinnan estämisessä tammikuussa 2023. Lopulta 15. äänestyskierroksella McCarthy suostui myönnytykseen, että jokainen jäsen voi tehdä esityksen puhemiehen erottamisesta. Gaetz ja osa republikaaneista uhkasivat käyttää tätä mahdollisuutta, jos McCarthy käyttäisi demokraattien ääniä lakiesityksien läpi ajamiseen. Syyskuussa 2023 Gaetz pani alulle epäluottamusäänestyksen McCarthystä, kun hän oli saanut liittovaltion hallinnon sulun estäneen lakipaketin läpi demokraattien tuella. McCarthy äänestettiin ensimmäisenä edustajainhuoneen puhemiehenä pois virasta äänin 216–210. Gaetzia on syytetty seksuaalirikoksista, mutta oikeusministeriö ei nostanut syytteitä häntä vastaan. Presidentiksi uudelleen valittu Donald Trump ilmoitti marraskuussa 2024 nimittävänsä Gaetzin oikeusministeriksi. Valintaa pidettiin jopa republikaanien keskuudessa huonona, ja jo etukäteen arveltiin, ettei senaatti välttämättä suostu vahvistamaan Gaetzin nimitystä. Oltuaan enimmäisen kerran senaatin kuultavana Gaetz ilmoitti vetäytyvänsä. == Perhe == Gaetz on ollut naimissa Ginger Luckeyn kanssa elokuusta 2021 asti. == Lähteet == == Aiheesta muualla == * Gaetzin edustajainhuonesivut Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Vuonna 1982 syntyneet Luokka:Elävät henkilöt
Air Djibouti

Air Djibouti (myös nimellä Red Sea Airlines) on Djiboutin kansallinen lentoyhtiö. Se aloitti lennot vuonna 1963, mutta lopetti kaikki toimintonsa vuonna 2002. Vuonna 2015 yhtiö aloitti uudelleen, aluksi rahtilentoyhtiönä, ja vuonna 2016 myös matkustajia kuljettaen. == Laivasto == Air Djiboutin laivasto syyskuussa 2023: * 2 Embraer ERJ 145 * 1 Fokker 70 Laivaston keski-ikä on 22,7 vuotta. Historiansa aikana laivastoon on kuulunut ainakin Airbus A310, Boeing 737, BAe 146 ja McDonnell Douglas DC-9 -lentokoneita. == Lähteet == Luokka:Djiboutilaiset lentoyhtiöt
Aleksei Jekimov

Aleksei I. Jekimov (s. 28. helmikuuta 1945<) on venäläinen fyysikko ja materiaalitieteilijä. Jekimov sai Nobelin kemianpalkinnon yhdessä Moungi Bawendin ja Louis Brusin kanssa vuonna 2023. Tieto vuoti julkisuuteen ennen sen virallista julkistamista. Jekimov valmistui filosofian tohtoriksi Ioffe- instituutista vuonna 1974 aiheenaan puolijohteiden fysiikka. Vuodesta 1979 hän toimi tutkijana Vavilovin optisessa instituutissa. Jekimov tutki kupari(I)kloridilla doupatun kvartsilasin absorptio-ominaisuuksia ja huomasi absorboituvien aallonpituuksien riippuvan kupari(I)kloridihiukkasten koosta. Hän osoitti ilmiön johtuvan kvanttiefekteistä. Lasiin oli valmistuksen lämpökäsittelyjen seurauksena muodostunut kvanttipisteitä. Vuodesta 1999 Jekimov on toiminut johtavana tutkijana yhdysvaltalaisessa Nanocrystals Technology Inc -yrityksessä. Jekimov on saanut useita tunnustuksia, esimerkiksi palkinnot Humboldt-Forschungspreis (1996) ja R. W. Wood Prize (2006). ==Lähteet== Luokka:Nobelin kemianpalkinnon saajat Luokka:Venäläiset fyysikot Luokka:Vuonna 1945 syntyneet Luokka:Elävät henkilöt
Morton Kaplan

Morton Kaplan (9. toukokuuta 1921 – 26. syyskuuta 2017) oli yhdysvaltalainen politiikan tutkija. Kaplania pidetään kansainvälisten suhteiden järjestelmäteoriaa koskevan tutkimuksen alullepanijana.Hakovirta 2012, s. 28 == Kansainvälisen järjestelmän teoria == Ensi kertaa teoksessaan System and Process in International Politics (1957) esittämässään teoriassa Kaplan selitti kansainvälistä järjestelmää sen osien, erityisesti valtioiden, toiminnalla ja keskinäissuhteilla. Kaplan rakensi useita erilaisia teoreettisia malleja sellaisista kansainvälisistä järjestelmistä, jotka olivat olleet olemassa tai voisivat olla olemassa. Hän laati kullekin järjestelmälle räätälöidyt toimintasäännöt, joita valtioiden kyseisissä olosuhteissa oletettiin noudattavan, sekä säännöt sille, miten järjestelmä muuttuu, kun jokin sen osatekijä muuttuu. Kaplan kuvasi vallan jakautumista kansainvälisessä järjestelmässä poolijärjestelmällä, jossa kansainvälinen järjestelmä jaetaan suurvaltojen ja niiden johtamien blokkimaisten valtioryhmien pooleihin eli napoihin. Kaplan ammensi ajattelunsa lähtökohdat W. Ross Ashbyn vuonna 1952 julkaistusta kyberneettisen järjestelmäteorian merkkiteoksesta Design for a Brain.Forsberg, Pursiainen 2015, s. 73Hakovirta 2012, s. 215–216 Kaplanin teoria on kuuluisa, ja sitä on pidetty harvinaisen hienostuneena. Etenkin Kaplanin ajatusta poolijärjestelmästä on pidetty yhtenä mullistavimmista kansainvälisten suhteiden oppialan uudistuksista. Kenneth Waltz kritisoi Kaplanin järjestelmäteoriaa siitä, että siinä järjestelmä ei ollut itse kausaalinen tekijä, vaan sen osat, eli valtiot, määrittelivät järjestelmän perusluonteen.Forsberg, Pursiainen 2015, s. 73–74Hakovirta 2012, s. 215 == Lähteet == * * === Viitteet === Luokka:Yhdysvaltalaiset politiikan tutkijat Luokka:Vuonna 1921 syntyneet Luokka:Vuonna 2017 kuolleet
Madagaskarin kansallinen ritarikunta

Madagaskarin kansallinen ritarkunta () on madagaskarilainen kunnianosoitus, joka on perustettu vuonna 23. syyskuuta 1959. Madagaskarin presidentti toimii virkansa puolesta ritarikunnan suurmestarina. Kunnianosoitusta myönnetään tunnustuksena ansiokkaasta palveluksesta valtiolle. Kunnianosoitusta jaetaan seitsemässä luokassa: * suurnauha * I luokan suurristi * II luokan suurristi * suurupseeri * komentaja * upseeri * ritari == Lähteet == Luokka:Madagaskarin kunniamerkit
Djiboutin satama

Djiboutin satama (, ; ; LOCODE: DJ POD, sisältää myös Doralehin konttiterminaalin, DJ DCT) on Intian valtameren Adeninlahden länsiosan rannalla, Djiboutin pääkaupungissa Djiboutissa toimiva kauppasatama. Strategisesti edullisella paikalla suurten laivaväylien äärellä ja Etiopiaan johtavan rautatien päässä sijaitseva satama on Djiboutin talouselämän peruspilareja. Tiedosto: Portdedjibouti.jpg| The container terminal at the Port of Djibouti.jpg| Djibouti - panoramio (13).jpg| U.S. provides Defender patrol boats to Djiboutian Navy.jpg| ==Lähteet== ==Aiheesta muualla== *Port de Djibouti (portdedjibouti.com) Luokka:Intian valtameren satamat Luokka:Djiboutin rakennukset ja rakennelmat Luokka:Djibouti (kaupunki) Luokka:Djiboutin liikenne
Luettelo Sambian kansallispuistoista

Tämä on luettelo Sambian kansallispuistoista, joita on 20 kappaletta. Nimi Kuva Sijainti Perustettu Huomioita Ala-Sambesin kansallispuisto Lusakasta itään, Lusakan maakunta 1983 Blue Lagoonin kansallispuisto Keskinen maakunta Etelä-Luangwan kansallispuisto Kahden maakunnan alueella 1972 Kuuluisa Isanganon kansallispuisto Bangweulun suoalueesta itään, Pohjoinen maakunta Kafuen kansallispuisto Kolmen maakunnan alueella 1950-luvulla Laaja ja Sambian suurin kansallispuisto Kasankan kansallispuisto Bangweulun suoalueesta etelään, Keskinen maakunta 1972 Yksityinen Lavushimandan kansallispuisto Bangweulun suoalueesta kaakkoon, Muchingan maakunta 1972 Liuwa Plainin kansallispuisto Maan länsiosassa, Läntinen maakunta 1972 Lochinvarin kansallispuisto Kafuen kosteikosta etelään, Eteläinen maakunta 1972 Luamben kansallispuisto Bangweulusta itään, Itäinen maakunta Lukusuzin kansallispuisto Itäinen maakunta Lusakan kansallispuisto Lusakan kaakkoispuolella, Lusakan maakunta 2015 Lusenga Plainin kansallispuisto Mwerujärven kaakkoispuolella, Luapulan maakunta 1972 Länsi-Lungan kansallispuisto Luoteinen maakunta Ainoa suojeltu metsäalue Mosi-oa-Tunyan kansallispuisto Livingstonen seutu, Eteläinen maakunta Unescon maailmanperintökohde Mweru Wantipan kansallispuisto Maan pohjoisosa, Pohjoinen maakunta Nsumbun kansallispuisto Pohjoinen maakunta Nsumbu voidaan kirjoittaa myös muodossa Sumbu. Nyikan kansallispuisto Maan itärajalla, Muchingan maakunta Suurempi osa puistosta on Malawin puolella. Pohjois-Luangwan kansallispuisto Muchingan maakunta 1972 Sioma Ngwezin kansallispuisto Maan lounaiskolkka, Läntinen maakunta * Sambia
Tuomas Heikkilä (suunnistaja)

Tuomas Juhani Heikkilä (s. 8. helmikuuta 1998) on suomalainen suunnistaja. Heikkilä on saavuttanut EM-kilpailuissa pronssia Italian Veronassa vuonna 2023 sekä sprintissä että sprinttiviestissä. MM-kilpailussa Edinburghissa 2024 hän oli Suomen toiseksi tulleessa sprinttiviestijoukkueessa. Heikkilä on voittanut sprintin Suomen mestaruuden vuonna 2023. Heikkilä on kilpaillut myös kestävyysjuoksussa. Hän sijoittui toiseksi 10 kilometrin matkalla maastojuoksun SM-kilpailuissa 2023. Hänen ennätyksensä 5 000 metrin juoksussa on 14.07,64 (2023) ja 10 000 metrin juoksussa 29.18,21 (2024). 10 kilometrin tiejuoksussa hän juoksi tammikuussa 2025 Suomen ennätyksen 28.22. == Lähteet == Luokka:Suomalaiset suunnistajat Luokka:Suomalaiset kestävyysjuoksijat Luokka:Suomalaiset maastojuoksijat Luokka:Vuonna 1998 syntyneet Luokka:Elävät henkilöt